**Mohammed Camara** (født 25. juni 1975 i Conakry, Guinea) er en guineansk fotballspiller som har spilt for fire franske, fire engelske og en skotsk fotballklubb. Han er nå på utlån til Norwich City fra Derby County.

Biografi
--------

Mohammed Camara startet sin fotballkarriere i Beauvais Oise i 1993. I 1996 var han en periode på utlån til Troyes før han i august 1997 gikk til Le Havre. Sesongen etter gikk Camara til Lille før han i august 1999 returnerte til Le Havre. 

Sommeren 2000 ble Mohammed Camara kjøpt av Wolverhampton Wanderers for £100 000, og han debuterte for *Wolves* den 26. august 2000 i en ligakamp mot Burnley. Totalt fikk Camara med seg 18 ligakamper i 2000/01-sesongen for klubben fra West Midlands, mens han i den påfølgende sesongen stoppet på 27 ligakamper. I 2002/03-sesongen ble det ingen obligatoriske kamper for *Wolves* på Mo Camara og kort tid etter at kontrakten med Wolverhampton var over gikk han gratis til Burnley. Hans første kamp for *the Clarets* var mot Crystal Palace den 9. august 2003 og dette var den første av i alt 45 ligakamper for Camara i 2003/04-sesongen. Også i hans andre sesong som Burnleyspiller fikk han bokført 45 ligakamper. 

I 2005 gikk Camara nok en gang gratis til en klubb, og denne gang var det Celtic som ble hans nye arbeidsgiver. Han debuterte for Celtic den 27. juli 2005 da de tapte 5-0 for slovakiske Artmedia Bratislavia i en Europacupkamp. Tre dager senere fikk han sin ligadebut i Skottland da *Celts* spilte 4-4 mot Motherwell. Camara spilte regelmessig for Celtic i første del av 2005/06-sesongen, men han i andre bare hadde noen få kamper, og da sesongen var over hadde han fått med seg 18 ligakamper og 5 cupkamper for klubben fra Glasgow.

Etter å ha spilt 1 ligakamp for Celtic i starten på 2006/07-sesongen returnerte han til engelsk fotball i august 2007 da han skrev under på en 3-årskontrakt med Derby County. Hans første kamp for *the Rams* var mot Norwich City 19. august 2006. Han spilte stort sett regelmessig i første del av 2006/07-sesongen, men da James McEveley ble kjøpt fra Blackburn Rovers i januar 2007 har Camara fått mindre spilletid i Derbydrakten. Totalt spilte han 19 ligakamper og 5 cupkamper for klubben fra Derbyshire i 2006/07-sesongen. 

I Mo Camaras første kamp for Derby i 2007/08-sesongen scoret han også sitt første mål for *the Rams*. Det skjedde i en ligacupkamp mot Blackpool den 28. august 2007 i en kamp som Blackpool til slutt vant 7-6 etter straffer. Han debuterte i Premier League 1. september 2007 mot Liverpool, men han hadde ingen god debut i kampen som Liverpool til slutt vant 6-0. Det ble bare en ligakamp og en cupkamp for Derby i første del av 2007/08-sesongen og derfor valgte han å signere på en låneavtale med Norwich City den 20. november 2007. Han spilte sin første kamp for Norwich den 24. november 2007 da de slo Coventry City 2-0 i en ligakamp, og totalt fikk han med seg 10 ligakamper for *the Canaries* før han vendte tilbake til Derby den 2. januar 2008. Kun to dager senere var han igjen klar for et nytt låneopphold for Norwich.

Karriere som spiller
--------------------

|
|  |
|  | Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Frankrikes flagg | Beauvais Oise | Kontrakt | ? | ? | ? | ? | 08/1993 - 01/1996 |
| Frankrikes flagg | Troyes | Lån | 13 | 13 | 0 | 0 | 01/1996 - ? |
| Frankrikes flagg | Beauvais Oise | Kontrakt | ? | ? | ? | ? | ? - 08/1997 |
| Frankrikes flagg | Le Havre | Kontrakt | 2 | 2 | 0 | 0 | 08/1997 - 05/1998 |
| Frankrikes flagg | Lille | Kontrakt | 34 | 34 | 2 | 2 | 08/1998 - 05/1999 |
| Frankrikes flagg | Le Havre | Kontrakt | 2 | 2 | 0 | 0 | 08/1999 - 01/2000 |
| Frankrikes flagg | Lille | Lån | 9 | 9 | 0 | 0 | 01/2000 - ? |
| Frankrikes flagg | Le Havre | Kontrakt | 2 | 2 | 0 | 0 | ? - 08/2000 |
| Englands flagg | Wolverhampton Wanderers | Kontrakt | 52 | 45 | 0 | 0 | 08/2000 - 06/2003 |
| Englands flagg | Burnley | Kontrakt | 104 | 90 | 1 | 0 | 06/2003 - 06/2005 |
| Skottlands flagg | Celtic | Kontrakt | 24 | 19 | 0 | 0 | 06/2005 - 08/2006 |
| Englands flagg | Derby County | Kontrakt | 26 | 20 | 1 | 0 | 08/2006 - 11/2007 |
| Englands flagg | Norwich City | Lån | 10 | 10 | 0 | 0 | 11/2007 - 01/2008 |
| Englands flagg | Derby County | Kontrakt | 0 | 0 | 0 | 0 | 01/2008 - 01/2008 |
| Englands flagg | Norwich City | Lån | 8 | 6 | 0 | 0 | 01/2008 - |

Meritter
--------

* Rykket opp til Premier League med Derby etter å vunnet playoff-finalen i 2006/07-sesongen.

Kilder
------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 470).   
 Headline Book Publishing, London. ISBN 978-0-7553-1664-9

Referanser
----------

Eksterne lenker
---------------

* (en) Mohammed Camara – Transfermarkt Rediger på Wikidata

* (en) Mohammed Camara – national-football-teams.com Rediger på Wikidata

* (en) Mohammed Camara – WorldFootball.net Rediger på Wikidata

* (en) Mohammed Camara – Soccerbase.com Rediger på Wikidata

* (en) Mohammed Camara – Soccerway Rediger på Wikidata

* (en) Mohammed Camara – FBref Rediger på Wikidata